Legal Document

Category: 293

Text:
3. ΝΟΜΟΣ 2614 της 28 Μαϊου /1 Ιουν. 1921 Περί σχεδιαστών του Βασιλικού Ναυτικού. Άρθρ.1.-Το προσωπικόν των σχεδιαστών εν τω Β. Ναυτικώ αποτελούσι: (Δύο) αρχισχεδιασταί, (τρείς) σχεδιασταί α΄ τάξεως, (πέντε) σχεδιασταί β΄ τάξεως η μαθητευόμενοι σχεδιασταί. Ήδη δια του Β.Δ. 29/29 Δεκ. 1953 (τόμ. 36 σελ. 51) προβλέπονται μία θέσις αρχισχεδιαστού επί βαθμώ 5, μία σχεδιαστού Δ.Ν.Ε. και δύο της Υδρογραφικής Υπηρεσίας επί βαθμοίς 10-6, Βλ. όμως ήδη το κατωτ. Β.Δ. 604/1962 άρθρ. 1 εδάφ. ι΄. Άρθρ.2.-Μαθητευόμενοι σχεδιασταί διορίζονται, δι΄ αποφάσεως του υπουργού των Ναυτικών, οι επιτυχόντες εν διαγωνισμώ κατά σειράν ικανότητος. Εν τω διαγωνισμώ γίνονται δεκτοί πολίται έλληνες, εγγεγραμμένοι εις τα μητρώα των αρρένων, έχοντες ηλικίαν ουχί μεγαλειτέραν του 25 έτους, εάν δε άγωσιν ανωτέραν του 20 να έχωσιν εκπληρώσει την στρατολογικήν αυτών υποχρέωσιν ή να εκπληρώσιν αυτήν, να μη έχωσι καταδικασθή εις τινα των ποινών των προβλεπομένων υπό των άρθρ. 20 και 21 του Π. Νόμου, να κέκτηνται απολυτήριον ελληνικού σχολείου και τα λοιπά προσόντα τα ορισθησόμενα δια Β.Δ/τος. Επίσης δια Β.Δ/τος κανονισθήσονται τα του διαγωνισμού εν γένει. Εις τον διαγωνισμόν γίνονται δεκτοί και υπαξιωματικοί μηχανικοί. Εις εκτέλεσιν των άρθρ. 2 και 8 εξεδόθη το Β.Δ. της 2/9 Δεκ. 1921 περί εκτελέσεως του Νόμ. 2614 περί σχεδιαστών του Β. Ναυτικού, τροποποιηθέν και συμπληρωθέν υπό των Β.Δ. 29 Ιαν. /5 Φεβρ. 1922, και 8/17 Φεβρ. 1936 (ΦΕΚ Α΄ 95). Άρθρ.3-10.(Αφορώντα τας προαγωγάς, πειθαρχικάς τιμωρίας, μισθοδοσίαν κλπ. αντικατεστάθησαν δια των διατάξεων του Δημοσιοϋπαλληλικού Κώδικος κλπ. τόμ. 2Α). Άρθρ.11.-Καταργείται πάσα διάταξις αντιβαίνουσα τον παρόντα Νόμον. Σελ. 317 Πολιτικό Προσωπικό Ναυτικού 37.Δ.θ.1-3